ভগীরথ মিশ্র

ভগীরথ মিশ্র (জন্ম:২১ ফেব্রুয়ারি ১৯৪৭) একজন ভারতীয় বাঙালি কথাসাহিত্যিক। বিশ শতকের সত্তর দশকের পরবর্তী সময়ে বাংলা সাহিত্যে যারা অবদান রেখেছেন তিনি তাদের অন্যতম। তিনি একইসাথে একজন ম্যাজিসিয়ান এবং বনসাই বিশেষজ্ঞ ও কুটুম-কাটাম নামক একটি শিল্পে দক্ষ। ভগীরথ মিশ্রের জন্ম ১৯৪৭ খ্রিস্টাব্দের ২১ ফেব্রুয়ারি (৫ ফাল্গুন ১৩৫৪ বঙ্গাব্দ) পশ্চিমবঙ্গের অখণ্ড মেদিনীপুর জেলার অধুনা পশ্চিম মেদিনীপুর জেলার কেশিয়ারি সমষ্টি উন্নয়ন ব্লকের অন্তর্গত সাঁতরাপুর গ্রামে। পিতা রাধাশ্যাম মিশ্র এবং মাতা চারুলতা মিশ্র। ভগীরথের বিদ্যালয়ের প্রাথমিক পাঠ শুরু হয় গ্রামেরই সাঁতরাপুর প্রাথমিক বিদ্যালয়ে। পরে মেট্যাল জনকল্যাণ শিক্ষাসদন ও বেলদা গঙ্গাধর অ্যাকাডেমিতে। বিদ্যালয়ে ছাত্রাবস্থাতেই তিনি লেখালেখি শুরু করেন। উচ্চশিক্ষার্থে কলকাতায় আসেন। আশুতোষ কলেজ থেকে স্নাতক হন এবং কলকাতা বিশ্ববিদ্যালয় থেকে ভূগোলে স্নাতকোত্তর ডিগ্রি লাভ করেন। এম.এ পাশের পর তিনি ১৯৭৪ খ্রিস্টাব্দ পর্যন্ত ব্যারাকপুরের মন্মথনাথ হাইস্কুলসহ কয়েকটি বিদ্যালয়ে শিক্ষকতা করেন। তারপর তিনি ১৯৭৪ খ্রিস্টাব্দে পশ্চিমবঙ্গ সিভিল সার্ভিসে যোগ দেন। ডেপুটি ম্যাজিস্ট্রেট-ডেপুটি কালেক্টর, বিডিওর পদসহ দীর্ঘকাল ধরে ডিস্ট্রিক্ট প্ল্যানিং অফিসার, ডেপুটি ডিরেক্টর-স্মল সেভিংস, অ্যাডিশনাল ডিস্ট্রিক্ট ম্যাজিস্ট্রেট, জয়েন্ট সেক্রেটারি ইত্যাদি এক্সকিউটিভ পদে চাকরি করে ২০০৬ খ্রিস্টাব্দে অবসর নেন। ভগীরথ মিশ্র স্কুল-কলেজ জীবন হতে লেখালেখিতে বেশি আগ্রহী ছিলেন। সময় পেলেই কাজের ফাঁকে সাহিত্য সৃষ্টিতে লিপ্ত হতেন। ১৯৬৬ খ্রিষ্টাব্দে আশুতোষ কলেজের ছাত্র থাকাকালীন তাঁর লেখা গল্প একটি প্রতিযোগিতায় দ্বিতীয় স্থান অধিকার করে এবং পরের বছর ম্যাগাজিনে তা ছাপা হয়। এরপর নবকল্লোল পত্রিকায় ‘মূলধন’ নামের একটি গল্প প্রকাশ হয়। ১৯৭৮ খ্রিষ্টাব্দে ভগীরথ মিশ্রের গল্প ‘কদমডালির সাধু’ প্রকাশিত হয় বালুরঘাট থেকে প্রকাশিত ‘মধুপর্ণী’ পত্রিকায়। এই গল্পটি প্রশংসিত হয়েছিল। এরপর একই পত্রিকার পূজা সংখ্যায় তাঁর গল্প ‘লেবারণ বাদ্যিগর’ প্রকাশিত হয়। এরপর তিনি উত্তরবঙ্গে গল্পকার হিসাবে প্রতিষ্ঠিত হয়ে যান। ১৯৮১ সালের মধ্যেই তিনি প্রায় ৪০টি গল্প রচনা করেন। এরপর তিনি মহাশ্বেতা দেবীর ‘বর্তিকা’ পত্রিকায় এবং ‘প্রমা’ এবং ‘অনুষ্টুপ’ পত্রিকায় নিয়মিত গল্প লিখতে থাকেন। এরপর ‘রাবণের বয়স’ নামের একটি গল্প দেশ পত্রিকাতে প্রকাশিত হয়। ১৯৮৩ খ্রিষ্টাব্দে ভগীরথ মিশ্রের গল্পগ্রন্থ ‘জাইগেনসিয়া ও অন্যান্য গল্প’ প্রকাশিত হয়। ১৯৯০ খ্রিষ্টাব্দে প্রমা থেকে প্রকাশিত হয়েছিল প্রথম উপন্যাস ‘অন্তর্গত নীলস্রোত’। ১৯৯৬ খ্রিষ্টাব্দ থেকে ২০০০ অবধি তাঁর সুবিশাল উপন্যাস ‘মৃগয়া’ পাঁচখণ্ডে প্রকাশিত হয়। এই উপন্যাসটি লেখার জন্য লেখক দশ বছর গবেষণা এবং তথ্য সংগ্রহ করেছিলেন। সর্বমোট ১৫ বছর সময় লেগেছিল উপন্যাসটি সম্পূর্ণ করতে। তাঁর ছোটবেলা থেকে জীবনের বিচিত্র অভিজ্ঞতা এবং চাকরি সূত্র থেকে প্রত্যন্ত গ্রামে ভ্রমণ এবং আদিবাসীদের জীবনযাত্রা কাছ থেকে দেখার অভিজ্ঞতা তাঁর এই উপন্যাস রচনার সহায় হয়। ভগীরথ মিশ্র গল্প এবং উপন্যাস ছাড়াও ভ্রমণ সাহিত্য এবং রম্য রচনাও লিখেছেন। ‘উত্তরবঙ্গ সংবাদ’ পত্রিকাতে তাঁর লেখা রম্যরচনাগুলি নিয়ে ‘অর্বাচীনের জার্নাল’ বইটি প্রকাশিত হয়। ‘লঘুপুরাণ’ তাঁর অপর একটি রম্যরচনার বই। বঙ্কিম পুরস্কার (২০০৪) সোপান পুরস্কার গল্পমেলা পুরস্কার জ্যোতিপ্রকাশ চট্টোপাধ্যায় স্মারক সম্মান সিরাজ আকাদেমি পুরস্কার (২০২২) শর্মিলা ঘোষ সাহিত্য পুরষ্কার (২০২৩) উপন্যাস- মৃগয়া - পাঁচটি খণ্ডে (১৯৬১) অন্তর্গত নীলস্রোত (১৯৯০) তস্কর (১৯৯২) আড়কাঠি (১৯৯৩) চারণভূমি (১৯৯৪) জানগুরু (১৯৯৫) শিকড়ের ঘ্রাণ (২০০১) ফাঁসবদল (২০০১) আরশিচরিত আমলাগাছি শিকলনামা অমানুষনামা ঐন্দ্রজালিক (২০১০) জাদূগর (২০১৪) বাজিকর আসর (২০২২) গল্পগ্রন্থ- জাইগেনসিয়া ও অন্যান্য গল্প (১৯৮৩) লেবারণ বাদ্যিগর (১৯৮৬) কাকচরিত্র (১৯৯৪) চিকনবাবু (১৯৯৬) ভগীরথ মিশ্রের ছোটগল্প (১৯৯৬) ভগীরথ মিশ্রের গল্প (১৯৯৮) মিড ফিল্ডার (১৯৯৯) বাতাসীর মন(২০০০) ভিখু মাঝি (২০০০) অ্যাকোয়ারিয়াম (২০০১) ভ্রমণ - দেবভূমি কেরালা (১৯৯৬) হিমালয়কে ছুঁয়ে বেড়াই রম্যরচনা- অর্বাচীনের জার্নাল অন্যান্য- বনসাই চর্চা (১৯৯৭) Srinivasan, Uma Ray; Chakraborty, Indrani (২০২৪-০৬-২৫)। Voice of VICADEMIA। Penprints Publication। আইএসবিএন 978-81-967932-8-9।  "ভগীরথ মিশ্র : এক স্বতন্ত্র ঘরানার ঔপনযামিক" (পিডিএফ)। সংগ্রহের তারিখ ১ জুলাই ২০২৪।  ভগীরথ মিশ্র (২০০৮)। মৃগয়া। দেজ পাবলিশিং কলকাতা-৭০০০৭৩। আইএসবিএন 978-81-295-0834-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গল্পের সময় সাইটে ভগীরথ মিশ্রের সাক্ষাৎকার মিশ্র, ভগীরথ (২০১৫)। মৃগয়া। De'ja Pābaliśiṃ। আইএসবিএন 978-81-295-0834-8।  https://www.risingbd.com। "পশ্চিমবঙ্গ বাংলা আকাদেমি পুরস্কার পেলেন যারা | শিল্প ও সাহিত্য"। Risingbd Online Bangla News Portal (ইংরেজি ভাষায়)। সংগ্রহের তারিখ ২০২৪-০৭-০১।  "শর্মিলা ঘোষ সাহিত্য পুরষ্কার" (পিডিএফ)। সংগ্রহের তারিখ ১১ জুলাই ২০২৪।  রকমারি সাইটে ভগীরথ মিশ্রের বই গল্পপাঠ -ভগীরথ মিশ্র'র গল্প : বিষাদপাখি ওয়েব্যাক মেশিনে আর্কাইভকৃত ১০ জানুয়ারি ২০১৮ তারিখে